123. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Οικ. 26670/730/88 της 13/14 Ιουλ. 1988 (ΦΕΚ Β΄477) Τεχνικοί όροι Ε.Δ.Χ. αυτοκινήτων περιοχής Αθηνών–Πειραιώς–Περιχώρων. Έχοντας υπόψη: 1.Την υπ’ αριθ. 10/88 Π.Υ.Σ. (ΦΕΚ 11/Α/88) που κυρώθηκε με το Νόμ. 1788/88 (ΦΕΚ 131/Α/88). 2.Την απόφασή μας με αριθ. 8913/216/88 (ΦΕΚ 130/Β/88) περί τεχνικών όρων για την κυκλοφορία Ε.Δ.Χ. αυτοκινήτων στην περιοχή Αθηνών–Πειραιώς–Περιχώρων. 3.Την ανάγκη τροποποίησης ορισμένων διατάξεων της πιο πάνω απόφασης με σκοπό τη θέσπιση τεχνικών προδιαγραφών που να ανταποκρίνονται περισσότερο στα διατιθέμενα σήμερα στη διεθνή αγορά αυτοκίνητα. 4.Το γεγονός ότι πρέπει να καθορισθούν οι όροι και οι προϋποθέσεις για την αντικατάσταση των κινήτρων των κυκλοφορούντων Ε.Δ.Χ. αυτοκινήτων της περιοχής αυτής. 5.Την αριθ. Υ-594/29.6.1988 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Μεταφορών και Επικοινωνιών Κοσμά Σφυρίου» (ΦΕΚ 444/29.6.88), αποφασίζουμε: Άρθρ.1.-1.Επιτρέπεται η χορήγηση αδειών κυκλοφορίας σε επιβατικά αυτοκίνητα, καινούργια ή μεταχειρισμένα, που πρόκειται να κυκλοφορήσουν ως Ε.Δ.Χ., με έδρα διοικητική μονάδα που βρίσκεται μέσα στην περιοχή της περίπτ. (α) της παρ. 2 του άρθρ. 1 του Νόμ. 1437/1984 (ΦΕΚ 59/Α), είτε κατόπιν αρχικής εγκρίσεως (δικαιώματος), είτε σε αντικατάσταση κυκλοφορούντων Ε.Δ.Χ. αυτοκινήτων, εφόσον, εκτός των άλλων προϋποθέσεων, υπάρχει για τα οχήματα αυτά ειδική έγκριση τύπου, στην οποία αναφέρεται ρητά, ότι ο τύπος τους είναι κατάλληλος να κυκλοφορήσει ως Ε.Δ.Χ. με έδρα την παραπάνω διοικητική μονάδα. 2.Για την έκδοση της ειδικής έγκρισης τύπου των υπόψη οχημάτων πληρούνται αθροιστικά εκτός των άλλων προϋποθέσεων και οι παρακάτω: α)Το όχημα χρησιμοποιεί ως καύσιμο βενζίνη χωρίς μόλυβδο. β)Η περιεκτικότητα των καυσαερίων των υπόψη οχημάτων σε ουσίες που ρυπαίνουν την ατμόσφαιρα δεν υπερβαίνει εναλλακτικά τα όρια που δίδονται παρακάτω: (1)Εφόσον η δοκιμή έγινε σύμφωνα με τα αναφερόμενα στην 88/76/ΕΟΚ οδηγία της ΕΟΚ (επίσημη Εφημερίδα των Ευρωπαϊκών Κοινοτήτων Αριθ. 436/1) και συγκεκριμένα στο Παράρτημα 1 παρ. 5.2.1.1.4 και τα αποτελέσματα δίδονται σε G/δοκιμή, οι τιμές των ρυπαντών δεν πρέπει να υπερβαίνουν τα πιο κάτω όρια ανάλογα με τον κυβισμό του κινητήρα. Κυβισμός C (σε CM 3 ) Μάζα μονοξειδίου του άνθρακα L I (G/ ανά δοκιμή) Συνολική μάζα υδρογονανθράκων και οξειδίων του αζώτου L2 (G/ανά δοκιμή) Μάζα οξειδίου του αζώτου L3(G/ανά δοκιμή) C>2000 25 6,5 3,5 C≤2000 30 8 (2)Eφόσον γίνεται δοκιμή ισοδύναμη προς τη δοκιμή τύπου 1 για τον έλεγχο της εκπομπής μετά την εκκίνηση με ψυχρό κινητήρα, σύμφωνα με την παρ. 8.3 του παρ. 1 της πιο πάνω οδηγίας της ΕΟΚ οι τιμές των ρυπαντών δεν πρέπει να υπερβαίνουν τα πιο κάτω όρια, ανεξάρτητα από τον κυβισμό του κινητήρα τους. Μάζα μονοξ. του άνθρ. (LI)        :2,11 G/KM Μάζα υδρογονανθράκων             :0,25 G/KM Μάζα οξειδίων του αζώτ. (L3)     :0,62 G/KM Οι οριακές αυτές τιμές θεωρείται ότι τηρούνται εάν δεν τις υπερβαίνουν τα αποτελέσματα της δοκιμής ενός τύπου οχήματος, όταν οι μάζες κάθε ρυπαντή πολλαπλασιάζονται επί τον κατάλληλο συντελεστή φθοράς, όπως αυτός προσδιορίζεται στον πίνακα της παρ. 8.3.1.1 του παρ. 1 της πιο πάνω οδηγίας της ΕΟΚ. 3.Για την έκδοση της έγκρισης τύπου των υπόψη οχημάτων υποβάλλεται στην κεντρική υπηρεσία του Υπουργείου πλέον των άλλων απαραίτητων δικαιολογητικών και βεβαίωση του εργοστασίου κατασκευής του οχήματος, όπως το συνημμένο στην παρούσα υπόδειγμα, που αποτελεί αναπόσπαστο τμήμα αυτής. Η βεβαίωση αυτή συνοδεύεται από πιστοποιητικό μέτρησης καυσαερίων, εργαστηρίου, εξουσιοδοτημένου προς τούτο από αρμόδια κρατική αρχή χώρας-μέλους της ΕΟΚ. Η αναφερόμενη πιο πάνω βεβαίωση είναι θεωρημένη αρμοδίως και επίσημα μεταφρασμένη στην Ελληνική γλώσσα. Άρθρ.2.-1.Επιτρέπεται η αντικατάσταση των κινητήρων των κυκλοφορούντων Ε.Δ.Χ. αυτοκινήτων που έχουν έδρα διοικητική μονάδα όπως ορίζεται στην παρ. 1 του άρθρ. 1 της παρούσας, εφόσον ο νέος κινητήρας πληροί αθροιστικά, εκτός των άλλων και τις παρακάτω προϋποθέσεις: α)Ο νέος κινητήρας είναι καινούργιος και έχει κατασκευασθεί για να χρησιμοποιηθεί ως καύσιμο βενζίνη χωρίς μόλυβδο. β)Ο τύπος του νέου κινητήρα επιτρέπεται από το εργοστάσιο κατασκευής του οχήματος να τοποθετείται στα οχήματα του συγκεκριμένου τύπου. γ)Η περιεκτικότητα των καυσαερίων των υπόψη οχημάτων σε ουσίες που ρυπαίνουν την ατμόσφαιρα δεν υπερβαίνει τα όρια που δίδονται στην περίπτ. (β) της παρ. 2 του άρθρ. 1 της παρούσας. (Αντί για τη σελ. 226,745(α) Σελ. 226,745(β) Τεύχος 1103-Σελ. 11 Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.123 2.Για την ανανέωση της άδειας κυκλοφορίας των υπόψη οχημάτων λόγω αλλαγής κινητήρα υποβάλλονται στις αρμόδιες περιφερειακές Υπηρεσίες Συγκοινωνιών του Νομού Αττικής, εκτός των άλλων απαραίτητων δικαιολογητικών και τα εξής: α)Επικυρωμένο αντίγραφο τιμολογίου αγοράς του κινητήρα από τον ενδιαφερόμενο, στο οποίο αναφέρονται υποχρεωτικά ο τύπος και ο αριθμός του κινητήρα, καθώς και ότι αυτός είναι καινούργιος. β)Βεβαίωση του εργοστασίου κατασκευής του οχήματος, στην οποία βεβαιώνεται ότι ο τύπος του νέου κινητήρα κατασκευάσθηκε για να χρησιμοποιεί βενζίνη χωρίς μόλυβδο και ότι επιτρέπεται να τοποθετείται στα οχήματα του υπόψη τύπου. Στην παραπάνω βεβαίωση αναφέρονται όλες οι απαιτούμενες τροποποιήσεις του κινηματικού ή άλλου μηχανισμού του οχήματος. γ)Η βεβαίωση που αναφέρεται στην παρ. 3 του άρθρ. 1 της παρούσας. Η βεβαίωση θα αφορά καινούργιο όχημα του ίδιου τύπου με το νέο τύπο κινητήρα. Τα παραπάνω δικαιολογητικά των περίπτ. (β) και (γ) είναι επικυρωμένα αρμοδίως και επίσημα μεταφρασμένα στην ελληνική γλώσσα. 3.Για οχήματα που ο τύπος τους έχει εγκριθεί σύμφωνα με το άρθρ. 1 της παρούσας και ο νέος κινητήρας είναι του ίδιου τύπου με τον αναφερόμενο στην έγκριση τύπου, δεν υποβάλλονται τα δικαιολογητικά των περίπτ. (β) και (γ) της προηγούμενης παραγράφου. 4.Κατ’ εξαίρεση των ανωτέρω επιτρέπεται μόνο επί τριετία, από την ανανέωση της άδειας κυκλοφορίας, λόγω αλλαγής κινητήρα ή περαιτέρω κυκλοφορία Ε.Δ.Χ. αυτοκινήτων που κυκλοφορούν στην περιοχή Αθηνών–Πειραιώς–Περιχώρων, που αντικαθιστούν τον κινητήρα τους και έλαβαν ή θα λάβουν άδεια κυκλοφορίας μέχρι 30.6.1989 με την προϋπόθεση ότι: Ο νέος κινητήρας θα είναι καινούργιος και κατασκευασμένος να χρησιμοποιεί ως καύσιμο αμόλυβδη βενζίνη και εναλλακτικά υγραέριο. Για την επί τριετία ανανέωση της άδειας κυκλοφορίας των ανωτέρω αυτοκινήτων, δεν απαιτείται το δικαιολογητικό της παρ. 2γ του παρόντος άρθρου. Αντί του δικαιολογητικού αυτού προσκομίζεται δελτίο τεχνικού ελέγχου καυσαερίων από ΚΤΕΟ από το οποίο προκύπτει ότι οι εκπομπές για CO και HC δεν υπερβαίνουν τα όρια που δίνονται στον παρακάτω πίνακα: Σελ. 226,746(β) Τεύχος 1103-Σελ. 12 Μέγιστα επιτρεπόμενα όρια CO% HC P.P.M. Λειτουργία σε κενό (χαμηλές στροφές) 1,2 220 Λειτουργία σε κενό στις 2500 στροφές 1,0 200 Η διαδικασία ελέγχου ως και κάθε άλλη λεπτομέρεια για την πραγματοποίηση της δοκιμής αυτής θα καθορισθεί με εγκύκλιό μας. Άρθρ.3.-1.Τα Ε.Δ.Χ. αυτοκίνητα που χρησιμοποιούν βενζίνη χωρίς μόλυβδο, σύμφωνα με τα προηγούμενα άρθρ. 1 και 2 της παρούσας, μπορούν να χρησιμοποιούν ως καύσιμο εναλλακτικά και υγραέριο (LPG). 2.Για την παραπάνω χρήση υγραερίου (LPG) πληρούνται απαραίτητα εκτός των άλλων οι παρακάτω προϋποθέσεις: α)Η διασκευή του κινητήρα γίνεται με το Προεδρικό δ/γμα 219/81, όπως αυτό κάθε φορά ισχύει. β)Η χρήση του υγραερίου (LPG) προκαλεί εκπομπή ουσιών που ρυπαίνουν την ατμόσφαιρα μικρότερη ή ίση από τα όρια της περίπτ. (β) της παρ. 2 του άρθρ. 1 της παρούσας. 3.Για την έκδοση ή ανανέωση της άδειας κυκλοφορίας των υπόψη οχημάτων, λόγω προσθήκης του υγραερίου (LPG) ως εναλλακτικού καυσίμου, υποβάλλεται στην αρμόδια περιφερειακή Υπηρεσία, επιπλέον των λοιπών απαιτουμένων δικαιολογητικών και: α)Πιστοποιητικό του εργοστασίου κατασκευής του οχήματος από το οποίο προκύπτει ότι με τη χρήση υγραερίου (LPG) η περιεκτικότητα των καυσαερίων του υπόψη τύπου οχήματος με το συγκεκριμένο τύπο κινητήρος σε ουσίες που ρυπαίνουν την ατμόσφαιρα είναι μικρότερη ή ίση από εκείνη που δίδεται στη περίπτ. (β) της παρ. 2 του άρθρ. 1 της παρούσας. «Το ανωτέρω πιστοποιητικό μπορεί να εκδίδεται εναλλακτικά από τη Διεύθυνση Τ.Ε.Ο. του Υπουργείου Μεταφορών και Επικοινωνιών. Γίνονται επίσης δεκτά και Πιστοποιητικά που έχουν εκδοθεί από Πανεπιστημιακά εργαστήρια του εσωτερικού πριν από την ημερομηνία έναρξης λειτουργίας του εργαστηρίου καυσαερίων του Κ.Τ.Ε.Ο. του Ελληνικού. Στις περιπτώσεις αυτές μαζί με τα πιστοποιητικά αυτά θα υποβάλλεται από τον ενδιαφερόμενο και βεβαίωση του εργοστασίου κατασκευής του οχήματος ότι είναι επιτρεπτή η διασκευή του κινητήρα και η τοποθέτηση συσκευής χρησιμοποίησης σαν καυσίμου του υγραερίου». Το ανωτέρω μέσα σε « » εδάφιο, προστέθηκε από την παρ. 1 του άρθρ. 1 της 48700/3572/29 Δεκ. 1989-12 Ιαν. 1990 (ΦΕΚ Β΄11), απόφ. Υπ. Μεταφ. και Επικοιν. 1.Ε.γ.123 «Επιβατικά αυτοκίνητα (Δημόσιας και Ιδιωτικής Χρήσης)  β)Πιστοποιητικό του εργοστασίου κατασκευής του οχήματος ή του εργοστασίου κατασκευής της συσκευής του υγραερίου όπου θα αναφέρεται η τεχνική περιγραφή της συσκευής του υγραερίου και της εγκατάστασής της και θα καθορίζονται οι τύποι της συσκευής που είναι δυνατόν να χρησιμοποιηθούν στο συγκεκριμένο τύπο οχήματος. Επίσης στην περίπτωση που το όχημα είναι εφοδιασμένο με ρυθμιζόμενο τριοδικό καταλύτη (CLOSEDLOOP 3-WAY CATALYST) θα πρέπει να επιβεβαιώνεται η δυνατότητα λειτουργίας της συσκευής υγραερίου σε συνδυασμό με τον αισθητή οξυγόνου (λ-SENSOR). Τα πιστοποιητικά αυτά είναι επικυρωμένα αρμοδίως και μεταφρασμένα επίσημα στην Ελληνική γλώσσα. 4.Ειδικά για τις περιπτώσεις αλλαγής κινητήρων που αναφέρονται στην παρ. 4 του άρθρ. 2 της απόφασης αυτής για τη χρησιμοποίηση υγραερίου δεν ισχύουν οι παρ. 2β και 3 του παρόντος άρθρου. Άρθρ.4.-1.Ιδιοκτήτες Ε.Δ.Χ. αυτ/των, που έχουν έδρα στην περιοχή της παρ. 1 του άρθρ. 1 της παρούσης και οι οποίοι αγόρασαν μέχρι 4.3.88 νέο αυτοκίνητο για να αντικαταστήσουν το ήδη κυκλοφορούν και τούτο αποδεικνύεται από το σχετικό πιστοποιητικό τελωνείου, το οποίο πρέπει να είναι στο όνομά τους, ή προέβησαν σε αποχαιρετισμό του κυκλοφορούντος Ε.Δ.Χ. αυτοκινήτου τους μέχρι 4.3.1988 προκειμένου να αντικαταστήσουν τούτο με άλλο και οι οποίοι μέχρι σήμερα δεν έχουν θέσει σε κυκλοφορία άλλο Ε.Δ.Χ. αυτ/το σε αντικατάσταση του αποχαρακτηρισθέντος, επιτρέπεται εντός μηνός από την έναρξη ισχύος της απόφασης αυτής, είτε να επανακυκλοφορήσουν το αποχαρακτηρισθέν Ε.Δ.Χ. αυτοκίνητό τους, είτε να θέσουν σε κυκλοφορία νέο αυτοκίνητο, εφόσον εκτός των άλλων δικαιολογητικών προσκομισθεί στις αρμόδιες περιφερειακές υπηρεσίες του Υπουργείου πιστοποιητικό του εργοστασίου κατασκευής του οχήματος ή του αντιπροσώπου του στην Ελλάδα, ότι το όχημα είναι κατάλληλο να χρησιμοποιεί βενζίνη χωρίς μόλυβδο. Τα αυτοκίνητα αυτά πρέπει να είναι εφοδιασμένα με συσκευή υγραερίου, σύμφωνα με τις διατάξεις του Π.Δ. 219/81, όπως αυτό ισχύει. 2.«Τα ΕΔΧ αυτ/τα που έχουν έδρα την περιοχή της παρ. 1 της παρούσης και οι ιδιοκτήτες των οποίων προβήκαν στην αλλαγή του κινητήρα με βενζινοκινητήρα μέχρι 16.8.88 και δεν έλαβαν νέα άδεια κυκλοφορίας, μπορούν να λάβουν νέα άδεια κυκλοφορίας για μία τριετία, λόγω αλλαγής του κινητήρα τους, εφόσον πληρούνται οι προϋποθέσεις της παρ. 4 του άρθρ. 2 της παρούσης. Σε περίπτωση που δεν πληρούνται οι προϋποθέσεις της παρ. 4 του άρθρ. 2 της παρούσης τα υπόψη ΕΔΧ αυτ/τα δύνανται να λάβουν νέα άδεια κυκλοφορίας, που θα ισχύει μέχρι 31.12.88 εφόσον για την ανανέωση της άδειας κυκλοφορίας λόγω αλλαγής κινητήρος εκτός των άλλων δικαιολογητικών προσκομισθεί: α)Υπεύθυνη δήλωση του ιδιοκτήτη με την οποία να δηλούται ότι ο νέος κινητήρας είναι κατάλληλος για να χρησιμοποιεί βενζίνη χωρίς μόλυβδο. β)Έχει τοποθετηθεί συσκευή υγραερίου σύμφωνα με τις διατάξεις του Π.Δ. 219/81 όπως αυτό ισχύει. γ)Υποβληθούν διάτρητα από την εφορία, τιμολόγιο αγοράς κινητήρος ή τιμολόγιο πώλησης-δελτίο αποστολής ή δελτίο αποστολής ή απόδειξη λιανικής πώλησης ή τιμολόγιο παροχής υπηρεσιών στο οποίο θα αναφέρεται ο αριθμός κυκλοφορίας του αυτοκινήτου ως και ο αριθμός της σειράς του νέου κινητήρος που τοποθετήθηκε σε αυτό με ημερομηνία έκδοσης μέχρι 16.8.1988, ημερομηνία λήξης της προθεσμίας της προηγούμενης απόφασης. δ)Η διαδικασία έκδοσης νέας άδειας κυκλοφορίας πραγματοποιηθεί μέχρι 31 Οκτ. 1988». Η παρ. 2 αντικαταστάθηκε ως άνω από την 34125/1073/13-14 Σεπτ. 1988 (ΦΕΚ Β΄ 682). Παρατάθηκε η ισχύς των αδειών κυκλοφορίας των Ε.Δ.Χ. αυτοκινήτων που έχουν έδρα την περιοχή Αθηνών–Πειραιώς–Περιχώρων από τις παρακάτω αποφάσεις του Αναπλ. Υπ. Μετ. και Επικοινωνιών: Την 49211/2845/23 Δεκ. 88-3 Φεβρ. 89 (ΦΕΚ Β΄79) από 31-12-1988 μέχρι 30-6-1989, την 5125/392/1-7 Φεβρ. 1989 (ΦΕΚ Β΄83) από 30-6-1989 μέχρι 31-12-1989. Με την ίδια απόφαση παρατάθηκαν οι προθεσμίες των παρ. 2γ και 2δ από 16-8-1988 σε 31-12-88 και από 31-10-88 σε 15-3-89 με ημερομηνία ισχύος των νέων αδειών μέχρι 31-12-89, την 17550/1490/21-21 Απρ. 1989 (ΦΕΚ Β΄ 292), από 31-12-1988 σε 21-4-1989 και από 153-89 σε 31-7-1989 με ημερομηνία ισχύος των νέων αδειών μέχρι 31-12-1989. Την 38453/3341/4-9 Ιαν. 1990 (ΦΕΚ Β΄3) από 31.12.1989, μέχρι 31.12.1992. Άρθρ.5.-Στο ειδικό δυναμομετρικό εργαστήριο ελέγχου εκπομπών καυσαερίων που έχει κατασκευασθεί στο ΚΤΕΟ Ελληνικού και πρόκειται να λειτουργήσει εντός του 1988 μπορεί η αρμόδια υπηρεσία του Υπουργείου να διενεργεί ελέγχους εκπομπών καυσαερίων σύμφωνα με τις σχετικές οδηγίες της ΕΟΚ. Επίσης η ίδια Υπηρεσία μπορεί να διενεργεί έλεγχο των εκπομπών καυσαερίων στο ως άνω δυναμομετρικό εργαστήριο για έλεγχο των παραγομένων ή εισαγομένων στη χώρα μας αυτοκινήτων. Με εγκύκλιό μας θα καθοριστούν λεπτομέρειες εφαρμογής του παρόντος άρθρου αμέσως μετά την έναρξη λειτουργίας του ειδικού προς τούτο εργαστηρίου ελέγχου καυσαερίων. ΄Αρθρ.6.-Η απόφασή μας με αριθ. 8913/216/1988 (ΦΕΚ 130 Β΄/4.3.1988) καταργείται από την έναρξη ισχύος της παρούσας. (Ακολουθεί Παράρτημα). (Αντί για τη σελ. 226,747(β) Σελ. 226,747(γ) Τεύχος -Σελ.  Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.123 